Comune de Sindìa
Provìntzia de Nùgoro

Deliberatzione de su Consìgiu Comunale 

n. 13 de sa die de su 06.07.2012

Ogetu : Approvu de unu ordine de sa die in subra de s’abbaloramentu de sa limba sarda 

Sa die 6 de su mese de trìulas 2012 a sas oras 19.00, in sa Sala de su Consìgiu Comunale de Sindia, cunvocadu a manera regulare, si ch’est reunidu su Consìgiu Comunale. 
A s’abertura de sa discusione in subra de s’argumentu inditadu in s’ogetu, sos componentes inditados a sighire resurtant :

Frantziscu Scanu              - presente
Ernestu Pittalis                                          - assente
Deormita Sardu                - presente
Nigola Secchi           	                               - assente
Antoni Oggianu                - presente
Laura M. Fais                  - presente
Nicholas Mannu               - presente
Ivana Delrio                      -presente 
Sarbadore G. Lecis          -presente

Su Sìndigu Sig. Francesco Scanu, assumet sa presidèntzia e verificada sa presèntzia de su nùmeru legale pro sa validade de reunione, declarat aberta sa setzida a sa cale partecipat su segretàriu comunale dut. Gianfranco Falchi,  invitande su Consìgiu a deliberare in subra de s’argumentu inditadu in s’ogetu. 

Su Consìgiu Comunale

Premìtiu chi sa limba sarda est in perìculu mannu de moritura a càusa de s’intrada in unu istadu de crisi in sa trasmitidura sua intre de sas generatziones;
Cunsideradu chi a die de oe non si podet rimandare prus s’introduida de sa limba sarda in s’iscola in su normale oràriu curriculare, a su paris de sas àteras disciplinas; 
Cunsideradu chi sa Lege 482/99 in s’art. 4 narat: « n sas iscolas maternas de sos comunes de su cale artìculu 3, s’educatzione linguìstica previdit, acanta a s’impreu de sa limba italiana, puru s’impreu de sa limba de sa minòria linguìstica pro s’acumprimentu de sas atividades educativas. In sas iscolas elementares e in sas iscolas secundàrias de primu gradu est prevididu s’impreu puru de sa limba de minòria comente istrumentu de insinnignamentu » ;
Cunsideradu duncas su chi sa lege « previdit » , e chi pro podere fàghere cantu prevididu, semper dae su matessi artìculu narat chi: “A su momentu de sa pre-iscrissione sos babos e sas mamas comunicant a s’istitutzione iscolàstica interessada si cherent àere sa facultade de àere pro sos fìgios issoro s’insignamentu de sa limba de minòria”;
Cunsideradu chi custu depet a èssere dimandadu dae s’iscola in unu modulo apòsitu, comente sutzedit pro s’insignamentu de sa religione catòlica; 
Atzerdadu chi a tale prescrizione si che atenent dae annos meda sas iscolas friulanas, in ue s’agatat comente in Sardigna una situatzione de bilingùismu non perfetu;
Bida sa lege n.482/99 “Normas in màteria de tutela de sas minòrias linguìsticas istòricas”e a manera particulare s’art. 4;
Bidu s’art. 2 de sa lege regionale n.26/97 (in subra de sa promòvida e abbalodura de sa cultura e de sa limba de sa Sardigna) chi afirmat intre sas àteras cosas chi b’at sa matessi dignitade de sa limba sarda intre de cussa italiana;

Cun d’una votazione unanime a espressiada pro artziada de manu;

Deliberat
de dàere s’aprovu a s’ordine de s’ordine de die inditadu a:
•	dimandare a sa Regione Sardigna/ Assessore a sa Cultura/ Commissione Cultura/Osservàtoriu Regionale de sa Cultura e de sa Limba Sarda, de s’interventu de s’Ufìtziu Iscolàsticu Regionale, a manera chi diat inditos pretzisos a sas Diretziones Didàticas de s’ìsula in relata a su dispositivu de lege tzitadu in sa primissa, cun s’iscopu de fàghere agiungere a sa dimanda pro sa pre-iscritzione, a moère dae s’annu iscolàsticu 2012-2013, de su mòdulu relativu a sa rechesta dae banda de sos babos e de sas mamas de àere pro sos fìgios issopo s’insinniamentu de sa limba sarda, comente prevididu dae sa normativa tzitada. 

Custu verbale benit lèghidu, aprovadu e sutascritu 

Su Presidente 				Su Segretàriu Comunale
Frantziscu Scanu			Giuanne Frantziscu Falchi